**Тақырыбы: Тәуелсіз елдің ұрпағымыз
Мақсаты:**
Оқушылардың Тәуелсіз еліміздің тарихын білуге деген қызығушылықтарын арттыру, ой - өрісін іс - жүзінде шыңдау, есте сақтау, сөйлеу мәнерін, шығармашылық қабілеттерін дамыту.
Тәуелсіз еліміздің шынайы патриоты болуға, өз Отандарын сүюге, құрмет тұтуға тәрбиелеу.
Бір - бірімен достық, ынтымақтастықта болуға баулу.
Көрнекілігі: Компьютер, интерактивті тақта, компьютерлік презентация, кесте.

**Сабақ барысы:**- Қадірлі ұстаздар, әділқазылар және оқушылар!
8 «В мен Г» сынып оқушылары арасында өткелі отырған «Тәуелсіз елдің ұрпағымыз» атты сайысымызға қош келдіңіздер!

**І -жүргізуші:** Жер бетінде адам өмір өткізер,
Бар нәрсеге біліммен қол жеткізер.
Бар ізгілік тек білімнен алынар,
Білімменен аспанға жол салынар. – деген Жүсіп Баласағұн.
Қазір біз, балалар, осы уақытқа дейін алған білімімізді көрсетіп, өнерімізді, білімімізді саралап, санамыздың өскенін, сөз байлығымыздың молайғанын көрсетейік.

Ортаға қатысушы сайыскерлерімізді шақырамыз.

1.8 «В» сынып оқушылары

2.8 «Г» сынып оқушылары

**2-жүргізуші:** «Біреу озса сайыста, біреу артта қалады
Ренжімей тараса, озбағандар жарады.
Жарыс заңы ежелден – жеңімпазды анықтау,
Озат болу шарты сол – еңбектену, жалықпау.» - дей келе сайысымыздың кезеңдерін таныстырып өтейік.
**1-жүргізуші:**І. Таныстыру
ІІ. Айтыс-халық мұрасы
ІІІ. Мақал сөздің мәйегі
ІV. Тапқыр болсаң,тауып көр
V. Ән шашу

**2-жүргізуші:**Енді сайысымызды бағалау үшін құрылған әділқазылар алқасымен таныстырып өтейік.

Мектеп директоры: Пак Р.В.

Директор орынбасарлары:Артыкова И.Х.,Чепелева Н.В.,Рожкова Т.И,Юлдашева Д.Х.

**1-жүргізуші**:Сәлемдесу – игі дәстүр киелі,
Сөзбен қарап, кейде шешер шиені.
Жақсы сөзге жан семірер қашанда
Жолданады сайыскерлер сәлемі.
Сонымен, сайысқа қатысушылар өз сәлемдерін жолдайды:

8 «В»с.оқушылары: Біздің топ- «Тұлпар» тобы

Ұранымыз: Асау тұлпар желдей ескен арынды,
Оқу менен еңбекке сал, барыңды.
«Болашақтың ұрпағымыз сенімді,
Көрсетпекпіз мектепте алған білімді.

8 «Г»с.оқушылары: Біздің топ- «Арыстан» тобы

Ұранымыз: Арыстандай айбатты

Жолбарыстай қайратты.

Қырандай күшті қанатты

Өзімізге сенеміз.

**2- жүргізуші:** Айтыс – қазақ халқының ертеден қалыптасқан жыр жарысының бір түрі. Айтысқа суырып салма ақындар мен көркем сөз шеберлері қатысады. Айта кететін бір жайт, айтыс бүгінгі күнге дейін жетіп, тәрбиелік мәнін жоғалтпаған жыр жарысы. Біз де өз кезегімізде алғаш рет мектебімізде айтысуға екі топтан бір-бір оқушыны шақырамыз. «Тұлпар» тобынан-Қочали Окан, «Арыстан» тобынан –Халметова Тахмина,қарсы алыңыздар!!!

Окан

1.Ассалаумағалейкум,ау ағайын!

Өнерде жұлдыз болып мен жанайын

Сегіз қырлы жігіт боп өсейінші

Мақтанышы болайын мен талайдың.

2.Өткізіп қиын- қыстау замандарды,

Құрбан боп қанша асыл адамдары!

Бүгінгі мерекеге жеттік,міне

Орындалып елімнің ақ арманы.

3.Республика күнін біз тойлайықшы

Ата-баба дәстүрін жалғайықшы

Бейбіт өмір тілеймін баршаңызға

Қыран құстай аспанда самғайықшы!

Тахмина

1.Армысың,қазақ елі,асыл халқым!

Алдыңа айтысуға келіп қалдым.

Қыз балаға жеті өнер де аз,-деген соң,

Бүгін мен ақындықпен топты жардым.

2.Айтулы Республика күні бүгін,

Төгілсін мерекеде ән мен жырым

Тәуелсіз Қазақстан ұрпағымыз,

Қорғайтын туған жердің ой мен қырын.

3.Бүгінгі мерекеде шаттанайық,

Елімнің байлығымен мақтанайық

Тілейміз татулық пен бақ-береке

Біз жарқын болашаққа аттанайық.

**1 -жүргізуші:** Мақал сөздің мәйегі демекші ,кезек келді үшінші кезеңді бастауға!

Әр топқа 10 мақалдан басы айтылады,қатысушылар жалғасын тауып айту керек.

**2- жүргізуші:** «Тұлпар» тобы үшін

1.Отан — елдің анасы
Ел - ердің анасы

2.Отанды сүю — отбасынан басталады.

 3.Пәлен жерде алтын бар,
Өз  жеріңдей кайда бар.

4.Орағын өткір болса,
Қарың талмайды.
Отаның берік болса,
Жауың алмайды.

5.Отансыз адам —
Ормансыз бұлбұл.

6.Елінен безген ер болмас,
Көлінен безген қаз болмас.

7.Ат айналып қазығын табар,
Ер айналып елін табар.

8. Егілмеген жер жетім,
Елінен айырылған ер жетім.

9.Отанға опасыздық еткенің,
Өз түбіңе өзің жеткенің.

10.Ел қадірін көрген біледі,
Жер қадірін жүрген біледі.

**1-жүргізуші:** «Арыстандар» тобы үшін

1.Туған жердей жер болмас,
Туған елдей  ел болмас.

2.Ел-елдің бәрі жақсы,
Өз елің бәрінен де жақсы.

3.Отан ұшін күрес —
Ерге тиген үлес.

4.Туған жердің қадірін
Шетте жүрсең білерсің.

5.Сағынған елін аңсайды,
Сарыала қаз көлін аңсайды.

6.Бақа көлінде патша,
Жігіт елінде патша

7.Кісі елінде сұлтан болғанша,
Өз елінде ұлтан бол.

8.Туған жер — тұғырың,
Туған ел — қыдырың.

9.Ел іші — алтын бесік.

10.Ел болам десең, бесігіңді түзе.

**2-жүргізуші:**

Жарайсыздар,балалар!Біраз сергіп алатын сәт келген ияқты.Көрерменмен жұмыс жасасақ қалай қарайсыздар? Экранда көрсетілетін өлеңді мәнерлеп оқып беруіңіз керек болады.Залдан 4 оқушыны сахнаға шақырамыз

1. Же1 екен 1қазан

 Кел, жемді же 1қазан.

 1−ақ сәтте қойды жеп,

 Кү1 етті: «Тойдым»,− деп.

Естіп 1 кез дү1ді,

Жағадағы тү1ді,

Паналады жүгірді

2.Баласына ж2ріп,

Ұрсып жатыр к2лік.

−2леніп, с2ріп,

Алып қапсың «2лік».

2ншіде «2ңді»

Көрсетпе! −деп ж2ді

**1- жүргізуші:** «Бәйгеге түсіп жарыспай
Жүйріктің бағы жанар ма?
Білім мен өнер жарысып,
Тәрбие білім табар мән.
Бұл бәйге, ойдың бәйгесі,
Кім жүйрік ойға, сол алда» -дей келе «Тапқыр болсаң,тауып көр» кезеңінің шартымен таныстырайын.-Әр топқа 10 сұрақ қойылады,шапшаң болып тез жауап беру керек,әр дұрыс жауп үшін 1 ұпай беріледі

**«Тұлпар» тобына сұрақтар:**

1. ҚР Мемлекеттік Туының авторы кім? /Шәкен Ниязбеков

2. «Қазақ елі» ескерткішінің биіктігі /91 метр/

 3. Қазақстан тәуелсіздігін алғаш таныған бауырлас мемлекет?/Түркия/

4. Тәуелсіз Қазақстанның Конституциясы қабылданған жыл? /1995жыл 30 тамыз/

5. Қазақ хандары Керей мен Жәнібек кімдердің ұрпақтары? /Шыңғыс ханның/

6. Қай халықтың тағдыры «Жерұйық» фильмінде суреттелген?/кәріс,азербайжан,армян/

7. 2016 жылы тәуелсіздіктің неше жылдығы болды? /25 жылдығы/

8. ҚР-ның ұлттық валютасының айналымға енген мерзімі? /1993жыл 15 қараша/

9. Жандарбек Мәлібекұлы және Шот- Аман Уалихан ҚР - ның қай рәмізінің авторлары /Елтаңба/

10. Тәуке ханның зандар жинағы (Жетіжарғы)

**2 -жүргізуші:**

**«Арыстандар» тобына сұрақтар:**

1. Қазақстан жер көлемі жағынан әлемде нешінші орын алады? /9/

2. Тәуелсіздік күні /16 желтоқсан 6. ҚР-ның Конституциясының құрылымы? /98 бап, 9 бөлім/

3. Мемлекеттік әнұранның авторы?/Н.Назарбаев ,Ж. Нәжімедденов,Ш.Қалдаяқов/

4. «Жерұйық» фильмі кімнің естеліктерінің негізінде қойылды?/Сон Лаврентий/

5.Сын есімге 3 мысал келтіріңіз

6. Ұлттық музыкалық аспаптар (домбыра, қобыз, жетіген, сыбызғы, дауылпаз, адырна, керней, шертер)

7. Ұлы Отан соғысы қашан болды? /1941-1945/

8. Сақ тайпаларының әйел патшасы ( Томирис)

9. Түркілердің жаңа жылы (наурыз)

10. «Құсбегі» кім? /жыртқыш құстарды үйрететін адам/

**1 –жүргізуші:**

 Құлақтан кіріп бойды алар,

Әсем ән мен тәтті күй.

Көңілге түрлі ой салар,

Әнді сүйсең,менше сүй ,-деп Абай атамыз атқандай, «Ән шашу» кезеңін бастаймыз

**2-жүргізуші:**

Болмасын ешбір сын – өкпе,
Әсері қалды жүректе.
Қазылар берген бағалар,
Ұштассын айтар тілекке!

Енді әділқазы алқасының мүшелері бүгінгі байқауда озып шыққан балаларға мақтау қағазы мен сыйлықтарын табыс етеді.
**1-жүргізуші:**

Осымен сайысымыз аяқталды. Бәріңізге де көңіл қойып көргендеріңіз, тыңдағандарыңыз үшін көптен-көп рахмет айтамыз!